Symfonivej 34, 2730 Herlev
Sagsnummer: 27800895Type : Lager & Produktion
Et præsentabelt og lyst indgangsparti byder velkommen til denne særdeles velbeliggende kontor- og let lager/produktionsejendom
Bygningen er opført i 1988 og består af kælderareal, stueetage samt første sal og hertil en udnyttet tagetage med imponerende lofthøjde.
Kælderetagen benyttes i dag hovedsageligt til lager/produktion, med adgang via nedkørsel og stor dobbeltdør, hvilket letter arbejdsgangen i forbindelse med af- og pålæsning af varer. Det resterende kælderareal benyttes til frokoststue samt personalefaciliteter. De høje kældervinduer mod grønne arealer giver et utroligt godt lysindfald og en behagelig stemning i kantineområdet.
Stueetage samt 1. sal er indrettet til kontorer, i varierende størrelser samt større fællesarealer/storrumskontorer. Opdelingen er udført i lette vægge, som nemt kan flyttes rundt, for at tilpasse ejendommen en ny købers behov. Begge etager fremstår pæne og velholdte.
2. salen, som ligeledes er indrettet til kontorer, er en kategori for sig. Denne etage har en imponerende lofthøjde, fritlagte hanebånd og da ejendommen er en etage højere, end samtlige omkringliggende bygninger, også en meget flot udsigt.
I flg. gældende lokalplan må ejendommen benyttes til lettere produktion.
Stor plæneareal som let kan inddrages til yderligere parkering, udendørs oplag eller etablering af lagerhal.